Vi hadde en perfekt langhelg i Paris med sol, vin og severdigheter, og et superhyggelig bosted i Stéphanies fine leilighet. Stéphanie er en veldig vennlig og imøtekommende vert som tar godt vare på sine besøkende. All kommunikasjon gikk lett fra begynnelse til slutt og ved ankomst møtte hun meg på Gare du Nord og viste vei til leiligheten. Hun hadde lagt frem kart og guidebøker og ga oss gode tips om byen og nabolaget. Vi benyttet oss av flere, blant annet en fin gåtur og middag ved kanalen i nærheten.
Leiligheten er stor og ren og har en behagelig atmosfære. Her har du alt du trenger til å lage mat og slappe av, og ro til nattesøvn. Rett utenfor døren er det yrende liv, med kort vei til gode croissanter, supermarked, offentlig transport og hyggelige cafeer og restauranter.
Anbefales!